《过岭作》
宋代·胡仲弓

崇冈峻岭欲凌霄，鸟道行边去路遥。
客里恰逢三伏暑，程头方到九秋桥。
不堪流水鸣呜咽，赖有诗篇慰寂寥。
但得此身强健在，任渠皤鬓自萧萧。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。